text stringlengths 0 17.2k |
|---|
kanshi kuti wayabomfya pakufunda pa cishinka pakwebaula abaluba pakwalula abali mufilubo no pakufunda ifyo abantu bali nokuba abakaele pa cinso cakwa lesa |
eico kanshi amelombo yamushilo yalafwa umuntu wakwa lesa ukuti akwate fyonse ifyo alekabila pakuti akwate amaka yakubomba umulimo usuma uwa musango onse |
amalembo yaletweba ati kristu e mutwe wa cilonganino na mupashi e bukota bwesu e kafwa wesu |
tuli na lesa kanshi nani nomba uwingatutinya takuli kabili takwakabe |
ulupapulo lwa christian brethren |
ba minshoni mu filonganino fya cmml pakwishiba ukuti icilonganino cakwa lesa kabili kristu e mutwe wa ciko tabapangile lupapulo lwa mafunde yabo abene |
bapele lesa ne cebo cakwe amaka yakuteka no kutungulula icilonganino cakwe |
e mulandu wine ilyo bafikile muno calo cesu balembeshe ifilonganino ku buteko ne pepala lipela ifyo basumina no kucita ngo bunte bwa kusumina kwabo |
ubuteko bwa cino calo bwalipokelele ili pepala ne filonganino fya cmml fyalelembeshiwa pa maka ne nsambu she pepala line li |
mukuya kwa nshita bamo mukati ka filonganino fimo balifwaya ukupanga ulupapulo ulwapalanako nefilonganino fimbi |
ici caliletele ubwafya mukati ka nkuta sha christian brethren pa nshita itali |
bamo balifuma namu christian brethren no kulembesha ifilonganino mwi shina limbi |
pamulandu wine pa sixteen july nineteen ninety abakalamba ba filonganino naba minshoni mu filonganino fya christian brethren mu zambia balikumene ku kalulushi chibuluma pakulolekesha pa lupapulo lwa cmml |
panuma ya uku kulongana calisuminishiwa ukukonka icikope ca cilonganino mu cipingo cipya umo kristu e mutwe |
icebo cakwe endubulwila nakaputula wa fikansa kabili elupapulo lwa cilonganino cakwe |
no lupapulo lwalembelwe panuma yakulanshanya lusumbula amalembo yamushilo ne fikomo fifwile ukukonkwa mu lukuta lwakwa kristu mu cipingo cipya |
ulu lupapulo lwapusana ne mpapulo sha filonganino fimbi |
eico cilefwaikwa sana ukuti cila muntu akwate kope wa ulu lupapulo |
kabili kuti cawamisha ukuti bonse tube no mupashi wa bena berea ukupokelela amashiwi no kuya bebeta ukumona ngaya cine |
lesa wa mutende abe nenu |
lipusho no bwasuko |
pesamba lya uyu mutwe twapeela incende kuli bakabelenga wesu ku kwipusha amepusho ayali yonse ayo bengakwata |
bakabelenga bambi kuti batuma amasuko |
tukafumya muli fyonse fibili ifyotukamona ukuti kuti fyayafwilisha abantu abengi mu filonganino fyesu |
ngacakutila ilipusho lyenu likuminefye imwe mweka tukesha ukumipela ubwasuko bumikumine ukupitila mukumilembela kalata nangu email |
ilipusho lyakubalilapo nili ilyo umuntu umupya aiminina pakupwa kwa kulongana nokutila untuwatetekela elyo alefwaya ukuba membala wa ici cilonganino lutampulo nshi tulingile ukusenda |
bushe pali uukwete ubwasuko pali ici |
ba mulenga muli bamo pa ntungulushi sha cilonganino ca christian brethren kwa songa |
bushe ni lilali bashimpile icilonganino |
musango nshi tulingile ukupokelelamo umweni pakuba nga membala mu cilonganino cesu |
icilonganino cashimpilwe mu nineteen ninety two |
bushe imwe mwatampile ukukonka imfumu yesu yesu kristu lilali |
ine naishileba umwina kristu mu nineteen ninety ilyo ba isaiah chalwe bangafwilishe panuma ya kunshimikila imbila nsuma |
namukwata ituka kwa songa |
bushe fintu nshi ifyo mushitisha |
ifipe nshitisha grocery ifyakulya ifyela elyo ne fyakufwala no muti wa cingeleshi |
bushe muya kwi mukushita filya fipe |
ifi fipe nshita ku kasama elyo na ku nakonde |
bushe muyako imiku inga |
mu mweshi umo nyendamo imiku ibili |
bushe mwamonamo amafya ya musango shani muli uyo mulimo wa makwebo |
pa myaka ikumi na ibili mu makwebo yandi ndasanga amafya ayalekana lekana |
ubupupu mwishitima train |
abantu bamo tabalipila inkongole |
abalupwa bamo balafwaya ukusenda ifipe ukwabula ukulipila |
abantu bamo balantunganya suspect ukuti ndabomfya amalele mu makwebo yandi |
bambi nabo tabaishiba ukucepelwa amaka kwa ndalama yesu iya kwacha |
twebeni ubupusano pakati ka imwe na bamakwebo abashasumina |
pamo nga shimakwebo umwina kristu nshishitisha ifipe ifileta ubwafya ku bantu pamo nga |
ubwalwa fwaka elyo naimbi imiti ikola |
pa mulungu ndesala ituka pa nshita ya mapepo nine koloko ukushinta napa fourteen koloko |
bushe shop yenu yamwafwa shani ukubomba umulimo wakwa lesa |
mwituka lyandi ndabila imbila nsuma ku bantu bamo abesa kukushita ifyo balekabila |
bushe kuti mwapandako amano kuli abo abalebelenga ili lyashi abo abengafwaya ukutampa umulimo wa tuma shop mu mishi yabo |
abalefwaya ukutendeka amakwebo pa myabo kuti batendeka nga cakuti nabaipelesha ukupita mu mafya aya misango iyapusana pusana |
bafwile ukwishiba ukupenda bwino pakuti baleishiba ifyo baleposa indalama nga muli ubukumu nangu iyoo |
bafwile ukwishiba ifipe ifyo abanto bafwaya sana kuli iyo ncende pakuti tabali nokuposa ifipe ifyakokola sana |
ine nabombele umwaka umo no muntu umo mwituka lyakwe ilyo nshilatampa amakwebo yandi |
bushe namukwata amashiwi ayakulekelesha |
natasha sana pa mepusho aya elyo nokulanshanya ukusuma |
kuti twapyungila abantu no bunte bwesu mu musango shani |
twebeni ifyacitika mu mweo wenu |
ubunte cinshi ubunte lyashi |
kwaba amalyashi ayapusana pusana |
lelo ili shiwi lya bunte lyalola mu kulanda pa fintu ifyo twapitamo ne filecitika umo twikala |
kabili libomba pakushimika ifyo twapitamo nefyo abantu bambi bapitamo pamo ne fyabacitikila |
nga cakuti twashimikila banensu ifyo twapitamo nangu ifyatucitikila cilabakoselesha |
nomba twalalanda pa bunte bwa mweo wesu napakupusuka kwesu |
muli ili lyashi tweba abantu pafyo yesu atufumya mu lubembu ekutila ukufuma mu bubi mubufumu bwamfimfi ubwa kwa satana |
ubunte kuti bwapelwa ngefi |
ukweba abantu ifyo twali ilyo tushilaishiba yesu |
ukulanda pafyo twapokelele yesu nefyo cacitike pamo ne nshita ne cifulo uko twali |
ukulanda pa myeo yesu ifyo twaba pali ndakai nefyo tulecita mu bwina kristu bwesu |
abantu nga baumfwa ilyashi lya musango uyu pafyo lesa abomba mukutupususha cilabakoselesha |
na banensu ababa mu bubi nga baumfwa ifyo lesa acita mu myeo yesu kuti baisula imyeo yabo no kuipela kuli shikulu yesu kristu |
mu bunte bwe pusukilo |
tuumfwa amaka pafyo lesa abomba mukupilibula abantu |
cilatwafwilishako ukumona ifyo lesa te wakapatulula mukubomba kwakwe |
onse uwaumfwa nga aipela kuli yesu nao wine kuti apokelelwa nangu aba mu bubi ubuli shani |
aya e malemba yamo ayengafwilisha pakupela ubunte |
natubomfye ilyashi lyepusukilo lyesu tulande nokweba abanensu pafyo lesa atucitila mu myeo yesu ukwabula insoni |
nga mulefwaya kuti mwatutumina ubunte bwenu |
kuti twabulemba muli magazini uukakonkapo |
tamulingile ukushimikila soseni fye ifyacitika mu mweo wenu |
mwipifye kusosa fye pali amaminute yasano nelyo ukucefyako |
bomfyeni ibesi limo nelyo yabili |
soseni mu musango wakuti abantu bamone ukupilibuka kwenu ukufuma ku mikalile yenu iyakale |
lembeni ubunte bwenu no kupela intungulushi imo ukubelenga kuti bamyeba nga cakuti abantu kuti baumfwa |
mwinenuka nga cakuti abantu baseka ubunte bwenu |
lesa kuti abubomfya mu myeo yabantu bamo |
ukusambilila ne mipepele ipya |
imisepela sha sansamuka palwa masambililo yapya |
pali cimo pa ten november two thousand and eight mu kasama imisepela shalongana pa ng'anda ifikililapo abeni |
inshiku shimbi shalalonganina pa cilonganino ca anglican church |
shili ishansansa akabungwe akapya nakaleta imibombele yakako mu musumba wesu |
kabili baletulaya insambu nge misepela na ukutukansha mu mibombele yalekana lekana |
imisepela yalayamba ukusambilila palwa kuteka inkoko |
ifyakubomfya icitunshi tunshi camu ofeshi |
inshila ishakusomenamo |
ifyakuleta ifintu nangu abantu pamo |
Subsets and Splits
No community queries yet
The top public SQL queries from the community will appear here once available.